62024CJ0070_INF
Решение на Съда (шести състав) от 1 август 2025 г. —Комисия/Испания (Директива относно равновесието между професионалния и личния живот)
(Дело C‑70/24)
„Неизпълнение на задължения от държава членка — Член 258 ДФЕС — Равновесие между професионалния и личния живот за родителите и лицата, полагащи грижи — Директива (ЕС) 2019/1158 — Член 20, параграф 1 — Липса на транспониране и на съобщаване на мерките за транспониране — Член 260, параграф 3 ДФЕС — Осъдително искане за заплащане на еднократна сума и подневна периодична имуществена санкция — Критерии за определяне на размера на санкцията“
1.
Иск за установяване на неизпълнение на задължения — Директива 2019/1158 — Липса на транспониране в определените срокове — Несъобщаване на мерките за транспониране — Неизпълнение на задължения
(член 258 ДФЕС, Директива на Европейския парламент и на Съвета 2019/1158, член 12 и член 20, параграфи 1 и 4)
(вж. т. 57—66; т. 1 и 2 от диспозитива)
2.
Иск за установяване на неизпълнение на задължения — Решение на Съда, установяващо неизпълнение на задължение — Неизпълнение на задължението за съобщаване на мерките за транспониране на определена директива — Имуществени санкции — Право на преценка на Съда — Критерии
(член 260, параграф 3 ДФЕС; Директива на Европейския парламент и на Съвета 2019/1158, член 20, параграф 1)
(вж. т. 83—115; т. 3 от диспозитива)
Диспозитив
1)
Като до изтичането на определения в мотивираното становище на Европейската комисия срок не е приело законовите, подзаконовите и административните разпоредби, необходими, за да се съобрази с Директива (ЕС) 2019/1158 на Европейския парламент и на Съвета от 20 юни 2019 година относно равновесието между професионалния и личния живот на родителите и лицата, полагащи грижи, и за отмяна на Директива 2010/18/ЕС на Съвета, и следователно, като не е съобщило тези разпоредби на Комисията, Кралство Испания не е изпълнило задълженията си по член 20, параграф 1 от Директива 2019/1158.
2)
Като към датата на разглеждане на фактите от Съда не е приело мерките, необходими, за да транспонира във вътрешното си право разпоредбите на Директива 2019/1158, нито съответно е съобщило на Европейската комисия тези мерки, Кралство Испания е продължило да не изпълнява задълженията си.
3)
Осъжда Кралство Испания да плати на Европейската комисия:
–
еднократна сума в размер от 6832000 евро,
–
в случай че установеното в точка 1 от диспозитива неизпълнение на задължения продължава към датата на постановяване на настоящото решение, периодична имуществена санкция в размер на 19700 евро на ден, считано от тази дата до преустановяването на неизпълнението от посочената държава членка.
4)
Осъжда Кралство Испания да понесе, наред с направените от него съдебни разноски, и тези на Европейската комисия.